text: Raketviden skal få børn sikkert ind i det nye år
  07 december 2012 kl. 15.29
  Børn på Gørding Skole blev fredag klædt på til mødet med raketterne. Skræmmekampagnerne er lagt på hylden, i stedet lærer børnene at omgås fyrværkeri med omtanke.
  Skræmmekampagner om fyrværkeri og de ulykker det kan medføre hører nu datiden til.
  5. klasserne på Gørding Skole blev i dag iført sikkerhedsbriller og sendt ud for at lære at omgås fyrværkeriet med omtanke, og det virker mener oversergent i politihjemmeværnet Steen Boberg Christensen.
  Sidste år var der blot tre mindre fyrværkeriulykker i Esbjerg Kommune, hvoraf de to var mødre, der stod og kiggede ud fra en døråbning. 
  Sammen med SSP-konsulent Morten List gav Steen Boberg Christensen gav eksempler og gode råd til at håndtere fyrværkeriet.
  Her kan du se de gode råd:
  Køb og lav aldrig ulovligt fyrværkeri
  Hold ikke fyrværkeri i hånden
  Brug beskyttelsesbriller
  Kast aldrig med fyrværkeri
  Gå aldrig tilbage til en fuser
  Brug en pose til fyrværkeriet
  Der er mere om rådene her på fyrværkerikampagnens hjemmeside
  